Lolland-Falsters Stifts-Tidende, 1846-08-08
Høiesteretsadvocat Lehmann. Jeg har ei heller forstaaet den ærede Deputerede anderledes, end at det var hans Mening at begjære de af ham fremlagte Andragender henviste til den Comitee, som igaar blev besluttet at at skulle nedsættes; thi jeg kan ikke see nogen anden Grund til, at han ei har forlangt en egen Comitee til deres Behandling, end deres naturlige Forbindelse med den foregaaende Sag. J denne vare de factiske Oplysninger nærmest hentede fra Holbeks Amt, hvorfra Andragendet var indkommet; det paaviste den fuldkomne Mangel paa al Hjemmel i de der stedfindende Forhold til de trufne Foranstaltninger, nærværende Proposition er altsaa en Fuldstændiggjørelse af hiin, ved at afgive en velmotiveret Fremstilling af Forholdene i en anden Deel af Landet, der ligeledes har faaet Circulairets Virkninger at fole. Jeg stemmer derfor for, at henvise nærværende Andragender til den Comitee, som skal tage det heromhandlede vigtige Anliggende under Overveielse, for at der kan erholdes saa fuldstændig Oplysning om de factiske Forhold, som muligt. Kammerraad Petersen: Naar jeg igaar yttrede mig om Sagen i dens Heelhed, og erklærede, at jeg vilde stemme imod Comitees Nedsættelse, maa jeg nu erklære, at selv, hvis man da havde besluttet, at der ingen Comitee skulde nedsættes, vilde jeg dog have stemt for Comitee i nærværende Sag, for at denne kunde komme under Overveielse, og for at det klarligen kunde bevises, at Petenterne og den Deel af Landet, hvor de høre hjemme, bør have den selv samme Frihed, som Ophævelsen af Circulairet har tilstaaet de øvrige Borgere. Da der nu er decreteret, at en Comitee skal undersøge den igaar behandlede Sag, maa jeg være aldeles enig med den ærede Proponent og den Deputerede, som nys talte, at de foreliggende Andragender bør henvises til denne Comitee, for at den paa det allernøieste kan prøve deres Beskaffenhed, og for at Hs. Majestæts udtalte Villie ligesaa vel maa komme vore lolland falsterske Medborgere, saavelsom de andre, hvis Forsamlings og Foreningsfrihed ved extraordinaire Bestemmelser ere blevne indskrænkede, tilgode, som os. Justitsraad Stampe. Jeg kan aldeles ikke erkjende, at Petenterne ere gaaede den rette Vei med deres Andragende, da de efter min Formening burde have henvendt sig directe til Hs. Majestæt med allerunderdanigst Ansøgning om Ophævelse af den Jndskrænkning, som Allerhøistsamme har troet at maatte paalægge Landboforeningerne for Falster og Lolland. Af denne Aarsag kan jeg ikke stemme for en Comitee i denne Sag. Jøvrigt kan jeg ikke nægte, at jeg nærer Sympathi for Andragendet, og at jeg ikke ret kan fatte, ved hvilke Handlinger hine Foreninger have fremkaldt de Jndskrænkninger i Yttringsfriheden, som Hs. Majestæt har paalagt dem, da det ikke er mig bekjendt, at de have foretaget sig nogetsomhelst ulovligt Skridt. Etatsraad Stenfeldt: Da jeg stemte for en Comitees Nedsættelse angaaende det igaar oplæste Andragende, bestemtes jeg dertil ved den Betragtning, at det var ønskeligt, at der gaves Leilighed til en Opklaring af Begreberne om Regjeringens og navnlig den øverste Politi magts Pligt og Myndighed til at føre Tilsyn med offentlige Forsamlinger i Almindelighed, og som Følge deraf og under de concrete Omstændigheder, Cancelliets Circulaire omtaler. Den mig bestemmende Grund bortfalder, med Hensyn til de flere Andragender, som nu ere oplæste. Jeg stemmer derfor imod, at de sidstnævnte Andragender henvises til den Comitee, som er besluttet nedsat angaaende den igaar behandlede Sag, hvilket efter min Formening vil være det samme, som at nedsætte en Comitee ogsaa angaaende dem.